ઉકા તરસાડીયા યુનિવર્સિટીમાં વિદ્યાર્થીઓ દ્વારા થતી વારંવારનો બબાલ છતાં નિર્દોષ વિદ્યાર્થીઓના અભ્યાસ પર અસર કરી રહી છે. યુનિવર્સિટીના સંચાલકો દ્વારા વિદ્યાર્થીઓને કાબૂમાં લેવાના કોઈ પ્રયાસો જ થતાં ન હોય છેવટે વહીવટીતંત્રએ વચ્ચે પડી સમાધાન કરાવવું પડે તે પણ સંચાલકોનો વિદ્યાર્થીઓ પર કોઈ કાબૂ નથી તેનો પુરાવો છે. એક યુનિવર્સિટીના સંચાલક તરીકે વાઇસ ચાન્સેલર એટલા કાબેલ હોવા જોઈએ કે કેમ્પસમાં આવી ધાંધલ ધમાલ થાય તે પહેલા પરિસ્થિતી પર કાબૂ મેળવી લે. પરંતુ યુનિવર્સિટી પ્રશાસન વિદ્યાર્થીઓ પર કાબૂ મેળવવા નિષ્ફળ રહેતા છેવટે સરદાર નગરીમાં શિક્ષણને લાંછન લાગે તેવી પોલીસ પર પત્થરમારા જેવી ઘટના સામે આવી હતી.